Vhembelacerta rupicola

Vhembelacerta rupicola é unha especie de lagarto da familia dos lacértidos, subfamilia dos lacertinos, e tribo dos eremiadinos, a única do xénero Vhembelacerta.Vhembelacerta Edwards, Herrel, Vanhooydonck, Measey, Tolley & Branch, 2013 no GBIF. Consultado o 2 de outubro de 2022.Vhembelacerta Edwards, Branch, Herrel, Vanhooydonck, Measey & Tolley, 2013 na BioLib. Consultada o 2 de outubro de 2022.

Taxonomía
 Descrición 
 Xénero 
O xénero foi descrito en 2013 por Edwards, Herrel, Vanhooydonck, Measey, Tolley e Branch, que o separaron do xénero Lacerta.   

 Especie 
A especie foi descrita inicialmente en 1933 polo herpetólogo surafricano Vivian Frederick Maynard FitzSimons, baixo o nome de Lacerta ripicola.Lacerta rupicola Fitzsimons, 1933 no GBIF.

 Etimoloxías 
O nome científico, do xénero está formado pola unión dos elementos Vhwembe- e -lacerta. O primeiro refírese á rexión de Vhembe da provincia de Limpopo, onde a especie é endémica. O segundo fai referencia a lacerta, nome latino de "lagarto", e conserva o vínculo histórico co xénero Lacerta, no que se describiu orixinarimente a especie.

O epíteto específico, rupicola, significa que habita nas rochas, xa que este lagarto é bastante estritamente saxícola, termo fomado polos elementos saxi- e -cola, do latín saxum, -i, "pena", "rocha", e colere, "habitar",Font Quer, P. (1993): Diccionario de botánica. Barcelona: Editorial Labor. ISBN 84-335-0078-3. debido a que habita máis nas rochas, en comparación con outras especies da zona.

 Sinónimos 
Ademais de polo seu nome actualmente váliso, a escpecie coñeceuse tamén polos sinónimos:Vhembelacerta rupicola en The Reptilia Database.
Lacerta rupicola FitzSimons, 1933 (protónimo)
Australolacerta rupicola Kirchhof et al., 2010

 Caractarterísticas e bioloxía 
Vhembelacerta rupicola é unha especie de lagarto de corpo aplanado, pequeno (mide entre os 40 e os 50 mm). De hábitos diúrnos, habita en rochas en pedregais e afloramentos rochosos a altitudes de 900 a 1 600 m.Kirchhof, S.; Linden, J.; Rodder, D. & Richter, K. (2010): "Daily activity patterns of Australolacerta rupicola (FitzSimons, 1933) (Sauria: Lacertidae) with comments on niche segregation within a syntopic lizard community". North-Western Journal of Zoology 6 : 172–181.

É endémica da provincia de Limpopo, no norte de Suráfrica.

Este lagarto é un cazador activo de invertebrados nas ladeiras sur dos outeiros da zona.

 Ameazas 
As plantacións de árbores a grande escala son a principal ameaza para a calidade e extensión do hábitat de Vhembelacerta rupicola. Porén, as áreas onde se producen estas plantacións limítanse á marxe oriental da área de distribución da especie, o que reduce a gravidade da ameaza.

 Estado de conservación 
A Unión Internacional para a Conservación da Natureza e dos Recursos Naturais considera que Vhembelacerta rupicola ten unha pequena área de distribución (só uns 2 700 km<small>2</small>), pero non hai ameazas substanciais para o seu hábitat ou poboacións na actualidade. Aínda que houbo un descenso no pasado na extensión e calidade do hábitat axeitado debido ás plantacións de árbores, esta non é unha ameaza activa na actualidade. Se esta ameaza se activase, a especie debería ser reavaliada pero, na actualidade o status da especie considérase como LC (pouco preocupante).

 Notas 

 Véxase tamén 

 Bibliografía 
 Edwards, Branch, Vanhooydonck, Herrel, Measey & Tolley (2013): "Taxonomic adjustments in the systematics of the southern African lacertid lizards (Sauria: Lacertidae)". Zootaxa 3669 (2): 101–114.
 FitzSimons, V. (1933): "Description of five new lizards from the Transvaal and Southern Rhodesia". Annals of the Transvaal Museum 15 (2): 273-280.

 Outros artigos 
Lacértidos
Lacertilios
Lacertinos
Australolacerta australis

Categoría:Réptiles